Document ID: /roh_data/filtered/fineweb-2-filterrobots_roh.jsonl.gz/5587

Quai demussa il studi davart la fidanza en datas dal 2017. Passa 60% dals utilisaders sajan l'avis che sias activitads en l'internet vegnian survegliadas. Il pli pauc sa fidan ils Svizzers da firmas d'internet grondas sco Facebook e Google.
La pli gronda fidanza han ils Svizzers percunter en bancas ed autoritads. Il studi demussa ultra da quai che mintga terz Svizzer tema che servetschs secrets maldovrian lur datas.
Fatg l’enquista ha l’institut da perscrutaziun dal martgà GfK sin incumbensa da la plattafurma da cumparegliaziun online comparis.ch. Sa participadas a l’enquista èn 1’000 persunas tranter 15-74 onns da tut las regiuns da la Svizra.
RR novitads 08:00